**Dr. Cindy Trimm – A Megvallásban Rejlő Erő**

**SID**: Mai vendégem természetfelettien képes meglátni az emberekben rejlő lehetőségeket, sőt még a jövőjüket is ismeri. Most pedig olyan kinyilatkoztatással rendelkezik, hogyan fordulhatsz vissza, ha rossz irányba indultál el, hogy beteljesíthesd végzeted.

Helló, Sid Roth vagyok. Üdvözöllek világomban, ahol a természetfölötti természetes! És ez tényleg az! Természetes! Mint ahogy levegőt veszel! Nagyon vártam már ezt az interjú alkalmat Cindy Trimm-el és azt is elmondom miért! Cindy óriási nagy szegénységben nőtt föl Bermudában. És valami természetfölötti folytán úgy fölemelkedett, hogy Bermudában szenátor lett! Még az „Ebony Magazin”-ban is szerepelt, a 100 „legnagyobbak” között, mint például Michael Jordan, vagy Amerika elnöke - Barack Obama – szóval nem akármilyen társaság... Cindy Trimm is ott volt azon a listán! Cindy, mondd el nekünk milyen körülmények között nőttél föl!

***CINDY:*** *Nagyon rossz körülmények között. Heten voltunk testvérek, akiket anyámnak egyedül kellett nevelnie, mivel apám elhagyott minket, amikor én két éves voltam. Hét gyereket hagyott magára!*

**SID:** Hét gyerek...!

***CINDY:*** *Hét. Én voltam a hatodik. Érdekes volt... Nos, a szegénység már megszokottá vált. Ha Isten nem lett volna ott, hogy megváltoztassa ezt a „megszokott állapotot,” most nem ülnék itt, Sid! De amikor egy ilyen környezetben élsz és nősz fel, ez válik számodra a természetessé, mivel nem is ismersz mást. Én sem ismertem mást egészen addig, amíg Isten be nem lépett az életembe és Ő megmutatta nekem, hogy van más!*

**SID:** Volt egy csodálatos átélésed Istennel, mikor még csak tinédzser voltál, 17 éves. Mondd el nekünk!

***CINDY:*** *Először is átadtam az életem az Úrnak.*

**SID:** Természetesen.

***CINDY:*** *Másodszor pedig volt egy olyan találkozásom Istennel, amikor Ő maga elhívott a szolgálatba – és ez nagyon meglepő volt számomra. Gyülekezetben nőttem föl, mégis fogalmam sem volt arról, hogy meg kellene térnem... Semmit nem tudtam arról, hogy Jézus Krisztussal személyes kapcsolatomnak kellene lennie, de ez az átélés teljesen megváltoztatta az életem.*

**SID:** Milyen kijelentést adott neked Isten, ami egy ilyen szegény család gyermekéből egy „Bestseller” íróvá tett?

***CINDY:*** *A kimondott szó erejének elsajátítása. Nagyon sokan várnak csodára, holott a csoda a saját szánkban van! Nagyon sok olyan dolog, amit folyamatosan ismételgetünk, kihatással van a jövőnkre! Régen még nem tudtam, hogy ne mondogassam azokat, amiket nem akarok az életemben látni. Sokszor amikor imádkozunk is, csak súlyosbítjuk a helyzetünket, mert azokat mondjuk ki imáink közben is, amiket nem akarunk, hogy legyenek, ahelyett, hogy hittel megvallanánk mindazt amit szeretnénk meglátni! A Róma 4:17 beszél arról, hogy „azokat amelyek nincsenek, előszólítjuk, mint meglevőket!” Szóval, van egy másik valóság, egy más-világ, ahol már minden rendelkezésünkre áll amiket Isten elkészített számunkra, de ez ott van lakat alatt a szellemvilágban és NEKÜNK kell felnyitnunk ezt a zárat úgy, hogy behívjuk azokat az életünkbe! Amikor beszélni kezdünk és kimondunk dolgokat az életünkre és a jövőnkre, azok a dolgok szó szerint elkezdenek megtörténni! És ez már a teremtésnél elkezdődött az 1 Mózes 1-ben, amikor azt mondta Isten: „Legyen világosság – és lett világosság!” És ennek a szónak, hogy „legyen,” el kellett hangoznia, ami azt jelenti, hogy kellett, hogy legyenek olyan gátló erők, melyek megpróbálták megakadályozni ezt, hogy elfojtsák a világosságot. Ugyanúgy, mint ahogy a mi anyagi boldogulásunk és lehetőségeink is le vannak nyomva, el vannak folytva. Amiről mi úgy gondoljuk, hogy csupán a kultúránk, vagy helyzetünk miatt van így, de mára már világossá vált számomra, hogy ezeket szellemek befolyásolják.*

**SID:** Megértetted a szellemvilágot.

***CINDY:*** *Igen.*

**SID:** Mivel gyermekként volt egy átélésed, és hiszem Cindy, hogy emiatt is jobban megérted a szellemvilágot, mint a legtöbb ember. Beszélj erről egy kicsit!

***CINDY:*** *Két átélésem is volt. Egyik éjjel, miközben az ágyban feküdtem, megnyílt számomra a Menny. Szó szerint azt láttam, hogy angyalok fel és leszállnak, hasonlóan, mint Jákób létráján. Saját szememmel láttam ezt, majd a legcsodálatosabb zenét hallottam a fülemben, és nem féltem egyáltalán. Ekkor fedeztem fel, hogy kell, hogy létezzen szellemvilág. Majd volt egy visszatérő álmom a jövőmről, hogy szabadítóként fog használni az Úr. Szóval olvasva az Igét együt ezekkel az átélésekkel hozta el számomra a kijelentést a szellemvilág létezéséről. Emlékszem, amikor épp készülődtem, zuhanyoztam, amikor egy nyílt látomásban láttam magam egy nagy emelvényen állni, és a Katherine Kuhlman ruhája hullott rám, miközben ezrek, és ezrek vettek körül, akiket Isten mindenféle áldásban részesített. És ez meg is történt egy nap, ugyanaz a látás valóra vált, ahogy ott álltam ezrek előtt és szolgáltam Isten Igéjéből. Az a több ezer ember megláthatta Isten erejét működni, minden emberi beavatkozás nélkül, senkire nem tettem rá a kezem, maga Isten keze érintett meg egyszerre ezreket és ezreket. Szóval elkezdtem meglátni ennek a látomásnak a beteljesedését.*

**SID:** Épp mielőtt elkezdődött a műsor, azt mondtam neked, hogy hitem szerint épp ez fog most itt is történni! El tudod képzelni, amint Cindy csak megjelenik valahol, kimondja Isten Szavát és az egész légkör – atmoszféra – megváltozik és az emberek mindenütt elesnek. Miért? Ha elolvasod az Igében azt, amikor a papok bementek a templomba és Isten dicsősége annyira erősen betöltötte azt, nem volt más választásuk. Nem bírtak megállni Isten dicsőségének ilyen „nehéz” jelenlétében, amit héberül úgy is hívunk: „kavod.” Hát, ha rád is rád száll Istennek ez a „súllyal bíró” jelenléte, te sem fogsz tudni megállni! Cindy, egyszerűen csak tanulmányoztad a Bibliát és úgy jutottál el ezeknek az igazságoknak a megértésére, vagy valaki tanított téged?

***CINDY:*** *Tanulmányoztam a Bibliát és Isten megnyitotta előttem az Ő Igéjét. Egyszerűen valóságként, tehát „szó szerintinek” kezeltem az Igét és csupán csak elhittem, amit olvastam. Hadd mondjam el Sid, az emberek ma mindenben keresik a megoldást. De olyan kevesen hiszik el, hogy Isten Igéje MAGA a megoldás! És nem is maradt már más megoldás, mivel már minden mást kipróbáltunk...*

**SID:** Mi történt a családoddal, mikor ezeket meglátták?

***CINDY:*** *Ó, te jó ég. Elkezdtem beszélni, kihirdetni, parancsolni, mivel megláttam az Igéből, hogy szó szerint parancsolhatunk dolgoknak, hogy váljanak valóra Isten Beszéde szerint! És hadd hangsúlyozzam ki, olyan szegénységben nőttem föl, hogy felnőtt koromig mégcsak nem is láttam pénzt! Nem volt pénz az iskolázásunkra, így a családban senki nem volt tanult ember, nemhogy diplomás... De olvastam az Igéből, hogyha te valamit kimondassz hittel és abban nem kételkedsz, az meg lesz neked – és én szó szerint értelmeztem és elhittem ezt. 17 éves voltam, amikor bementem a házba, én voltam egyedül hívő a családban, és amikor épp azon folyt a vita, hogy vajon hogyan kellene kifizetni a számlákat, azt mondtam a családomnak: „Isten Igéje azt mondja, hogy hirdesd ki, amit látni akarsz!” És emlékszem, ahogy rám néztek, miközben én megvallottam és kihirdettem, hogy kijövünk a szegénységből és ez volt az utolsó, hogy ebben az állapotban élünk! Hat hónappal később abból a lyukakkal teli patkány-fertőzött házból, amibe befolyt az eső, elköltöztünk egy gyönyörű tengerparti villába.*

**SID:** Két kérdésem van: mi történt a családoddal és milyen végzettséget szereztél? Doktoráltál?

***CINDY****: Igen. A családom tagjai egyesével tértek meg. Emlékszem, amikor az Úrhoz vezettem az édesanyámat. Ott ültünk az ágyán és megkérdeztem tőle, hogy szeretne –e üdvösségre jutni. Igent mondott rá. Én pedig azt gondoltam, ez sokkal nehezebb lesz ennél… Így kirohantam a konyhába és azt mondtam: „Istenem, édesanyám igent mondott arra, hogy meg akar térni!” Erre azt felelte Isten: „Menj és segíts neki benne!” Majd visszamentem és újra megkérdeztem: „Te tényleg meg akarsz térni?” Ő pedig: „Igen!” Majd újra kiszaladtam a konyhába, egyszerűen nem bírtam elhinni, hogy ez most megtörténik, azt gondoltam ez sokkal nehezebben fog menni… Majd az Úrhoz vezettem édesanyámat, elkezdtünk együtt imádkozni és ma már minden családtagom az Úré. Ők is hívőkké lettek.*

**SID**: Azt mondhatják most a nézők: „Jó neked Cindy, csodálatos lehet ez a változás, biztos rendkívüli ember vagy és azért kaptad ezt meg…” Nem! Azt tanulta meg, hogy a mi természetfeletti Istenünk a rendkívüli, aki nem személyválogató! Amikor megérted te is azt a kijelentést, amit kapott, az szó szerint megváltoztatja az atmoszférát! PhD végzettséget szerzett! Nem csoda, hogy azokkal a kijelentésekkel az „Ebony Magazin”-ban a 100 „legnagyobbak” között szerepelt. Én arra kérlek téged is, hogy higgy Istenben és hidd el, hogy ugyanannyira szeret téged, mint engem. Kérlek, hidd el, hogy Isten ugyanúgy szeret téged is, mint Cindyt! A szünet után meg is osztja velünk ezt a kijelentést, kinyilatkoztatást.

Sziasztok! Sid Roth vagyok Cindy Trimmel. Engem teljesen lenyűgöz az a kinyilatkoztatás, kijelentés, amit Cindy kapott az Úrtól. Az egyik ilyen a „fény, világosság”, ami az 1 Mózes könyvéből, a teremtés történetéből való, amikor Isten azt mondja: „Legyen világosság”. Amit szeretnék tudni, hogy téged személyesen hogy érintett az ebből származó kijelentés?

***CINDY****: Amit nem tudsz, az bántani fog. Sokan azt mondják: amiről nem tudsz, az nem fáj – pedig az ellenkezője igaz… A világosság: Isten jelenléte, az információ, kijelentés jelenléte. Sokszor vagyunk sötétségben, mint ahogy én is abban voltam és úgy gondoltam, ez már mindig így is marad. Még akkor is, amikor keményen dolgoztam és kerestem a kiutat és a megoldásokat a személyes problémáimra, rájöttem, hogy azért nincs változás, mert a sötétségben voltam. Amikor viszont kimondod, hogy „legyen világosság” ilyenkor megengeded Istennek, hogy felfedje számodra a valóságot – azt, ami ténylegesen ott van és amit Ő tartogat számodra. Sokszor ez már ott van az orrod előtt, mégsem látod meg…*

**SID**: Azt mondod ezzel, hogy a világosság adja a kijelentést?

***CINDY****: Abból jön a kijelentés. Hadd mondjak erre egy példát. Néhány hete Londonban voltam, és szinte minden egyes nap eszem grépfrútot. Aznap azonban úgy döntöttem, nem a hotelszobámban fogok grépfrútot enni, hanem lemegyek az étkezőbe, ahol ki vannak téve a gyümölcsök és ott fogom elfogyasztani. Ahogy a szállodai alkalmazottól megkérdeztem, hol találom a grépfrútot, abban a pillanatban, hogy kimondtam azt a szót, hogy „grépfrút”, lenéztem és megláttam. A grépfrút végig ott volt, és mégsem láttam. Sokszor el vagyunk vakítva azokra a dolgokra, amiket Isten mutatni próbál nekünk. De amikor azt mondjuk: „legyen világosság” – Isten képes megnyitni a szemünket arra, hogy meglássuk – azt az utat is, amit Ő már elkészített számunkra, a problémáinkra a megoldásokat. Sokszor ami megvakít bennünket, az a félelem, a kétely, a kultúránk, az emberek elvárásai, a bánat, szomorúság… Isten fényt akar gyújtani a helyzetünkre! Nem vagyunk a körülményeink áldozatai!*

**SID**: Oké. Mi a helyzet azokkal, akik megbetegszenek? Te sokszor voltál már beteg!

***CINDY****: Sokszor, igen!*

**SID**: Ekkor hogy működött ez?

***CINDY****: Ez nem más volt, mint egy „önbeteljesítő jóslat”. Nem ismertem a kimondott szavakban rejlő erőt, hogy mekkora hatalom van benne. Fiatalkoromban úgy gondoltam, aki már 40 éves, az időskorú, vén. Azt mondogattam: én nem akarok 40 éves koromig élni, hogy megöregedjek, előtte már mindent el akarok érni az életemben…*

**SID**: Én fiatalon úgy gondoltam 70 évesen leszek öreg és az a végzetem, hogy addig elérjek, holott mindjárt el is érem ezt a kort…

***CINDY****: Pedig még csak most kezdődik a java!*

**SID**: Szóval te is, aki nézel most: hagyd abba a kesergést, hogy az élet elszaladt a fejed fölött! Én most 70 éves vagyok, de úgy érzem magam, mint egy 20 éves, mert tele vagyok izgalommal annak kapcsán, amit Isten még tenni fog!

***CINDY****: Csak nézzük meg Ábrahámot, aki 100 éves volt!*

**SID**: Én azért már nem akarok több gyereket…

***CINDY****: Amit Isten mondott Ábrahámnak, hogy „TE leszel sok népek atyja.” Ábrahám nem tudta nem észrevenni, hogy már nem rendelkezik a szükséges hozzávalóval, hogy ez megvalósuljon… De ahogy ő, nekünk is adnunk kell Istennek esélyt! Ő egyetlen nap alatt képes megtenni az életedben, amire te egész életed során képtelen voltál!*

**SID**: Tudnál erről példát mondani fizikai gyógyulással kapcsolatban?

***CINDY****: Persze. Saját példát hadd mondjak. Amikor fiatal voltam és azt mondtam, hogy nem akarok tovább élni 40 éves kornál, ezzel nem arra céloztam, hogy öngyilkosságot akarok majd elkövetni, hanem arra, hogy nem akarok majd megöregedni... Azonban, amikor 36 éves lettem, a betegségnek mindenféle tünetei kezdtek megjelenni rajtam. Többek között - refluxos tünetekkel az orvos rekeszsérv betegséget állapított meg nálam. Nem voltam képes megemészteni az ételt és egyre csak súlyosbodott az állapotom. Az orvos azt mondta, hogy meg kell műteniük. Amikor hazamentem, a Szent Szellemtől az alábbit hallottam: „Cindy saját szavaiddal okoztad ezt az életedben, amikor magadra kimondtad ezeket. Fordítsd vissza ezt az önmegvalósító jóslatot!” Imában mentem az Úrhoz és bocsánatot kértem Tőle minden negatív szóért amit magamra kimondtam, megtértem ebből és kértem Istent, fordítsa vissza a szavaimat, hogy az ellentéte teljesedjen be! Minden éjjel iszonyatos fájdalommal mentem lefeküdni, azonban másnap reggel, ahogy felébredtem, nem volt semmi fájdalmam! Azóta sem kellett soha műtétre mennem és nincs semmilyen emésztési problémám! Sok embernek fel sem tűnik, mennyi önmegvalósító jóslat teljesedik be azokkal a szavakkal, amiket kimondanak magukra! Nem fedezik azt fel, hogy démonikus dolgokat mondanak ki, amiket gonosz szellemek suttognak a fülükbe. A szellemvilág pedig úgy működik, ha szavak által parancsot kap, arra reagál. A kimondott szónak teremtő ereje van és még akkor is ha csak tréfálkoznak és például olyat mondanak: „bele vagyok betegedve” ebbe vagy abba… ez olyan, mintha azt prófétálnák a saját életükre, hogy megbetegszenek és ezzel felszabadítják a betegségeket az életükbe. Hadd adjak egy példát. Az egyik férfi azt mondogatta: „oda adnám a kezem és a lábam, csak hogy lássam meggyógyulni a lányom.” Az alábbi történt vele. Több év elteltével sem volt gyógymód a lánya betegségére. Egyszer csak autóbalesetbe került és elvesztette a kezét és a lábát is. Hat hónappal később megtalálták a gyógymódot lánya számára. Közvetlen összefüggésben van az, amit kimondunk a szánkkal és azokkal a dolgokkal, amik megjelennek az életünkben!*

**SID**: Mesélj a barátodról!

***CINDY:*** *Nagyon negatív volt, mindig úgy jött hozzám, hogy tele volt negatív dolgokkal. Azt kérdeztem tőle: "Parancsoltál a reggelednek? Változtass a szavaidon, mert ha változtatsz a beszédeden, változtatsz a világodon!” A szavainknak ereje van, prófétikus erő rejlik bennük! Nincs földrajzi helyhez kötve és semmilyen más korlátozáshoz! Szóval így tanítottam őt, hogy változtasson a szavain. Hat hónappal később amikor találkoztunk, teljesen megváltozott az élete! Elkezdett anyagilag bővölködni és annyira hálás volt Istennek, hogy ez a picike kis alapelv, hogy pozitív dolgokat mondjon ki magára, az egész életét megváltoztatta!*

**SID:** És mi a helyzet azzal az emberrel, aki két-millió dolláros üzletet kapott?

***CINDY****: Az hatalmas…*

**SID**: Beszélj hatalmas dolgokról! Igenis akarjuk a dolgok legjavát!

***CINDY****: Rendben! Példabeszédek 18:21 „Élet és halál van a nyelv hatalmában!” Ez nem arról szól, hogy mások megátkoznak téged, hanem arról, hogy te saját magadat átkozod meg! Nem kell arra várnod, mikor lesz már valaki, aki majd elkezd kimondani rád áldásokat. Te meg tudod áldani saját magadat! Ahogy elkezdtem leírni és kihirdetni a megvallásokat, az egyik hölgy ezt mesélte: „nem tudtam még megvenni a könyved, de emlékszem, amikor láttalak a TV-ben beszélni. Két fia belekeveredett egy gengszterbanda társaságba, de amikor ki akartak szállni, megjelentek a bandatagok a házuknál. Ahogy kopogtak az ajtón és ő kinyitotta, azt mondták neki: „add fel a fiaidat, mert meg fogjuk ölni őket és ha nem teszed, téged is megölünk!” Semmi másra nem tudott gondolni, csak hogy ott van bent a házában a két fia és a kislány unokája. Abban a pillanatban elkezdte hangosan kimondani: „Istenem, nem emlékszem pontosan milyen megvallások voltak leírva abban a könyvben, de most a Jézus Krisztus nevében felszabadítom azokat!” És elkezdte kimondani azokat… Erre azt mondták: „ez a nő megőrült…” Úgy elhúztak attól a háztól, hogy soha vissza sem jöttek! Nem tudták megölni a fiait. Ekkora hatalom van a kimondott szavainkban! Kisbabákkal is megtörténnek a csodák, ahogy CD-n lejátszák nekik a megvallást!*

**SID**: A szünet után meg fogom majd kérni Cindyt, hogy imádkozzon úgy, ahogy szokott. Hadd mondjam el: az otthonod légköre meg fog tőle változni! És ahogy az atmoszféra megváltozik, az Úr világossága fog rád szállni, ami által kinyilatkoztatást kapsz majd arról, milyen döntéseket hozz meg, vagy miért vagy beteg. Kijelentést kapsz majd a családodra, amit te is akarsz, mint ahogy én is és meg fogjuk azt kapni!

Helló, Sid Roth vagyok Cindy Trimmel. Cindy, nagyon tetszik nekem az 1 a 365-höz arány. Magyarázd ezt el!

***CINDY:*** *Igen. Amikor Izrael gyermekei végigmentek a pusztán. Meg szoktam mutatni egy vizuális képet arról, hogyan megyünk át a pusztán. A tizenkettő a tizenkét törzset jelképezi, akiket kiküldtek, hogy kikémleljék az Ígéret Földjét és mind visszatértek valamilyen jelentéssel. Tízen negatívan beszéltek és negatív jelentéssel tértek vissza, ami befolyással volt a fülekre – tehát amit hallottak,- és ez kihatással volt a gondolkodásra, melynek eredményeként az emberek elkezdtek panaszkodni. Csak ketten mondták azt: „meg tudjuk csinálni, képesek vagyunk bevenni azt a földet.” Ezt nevezzük negatív paradigmának: amikor a többiek úgy érezték magukat, mint a szöcskék, és elkezdtek panaszkodni. Isten pedig: „minden nap amit panaszkodással töltötök, azért egy év puszta vár rátok...” Szóval ez az 1 a 365-höz arány. Ezért is kell annyira óvatosnak lennünk, hogy mit mondunk ki, mert minden kimondott negatív szóval, lehetséges, hogy olyan köteléket veszünk magunkra, amelynek hatása 365 napig is eltarthat... Oda kell figyelnünk arra amit kimondunk a szánkkal!*

**SID:** Nem tudom te hogy vagy ezzel, én legszívesebben leragasztanám a számat, hogy ne mondhassak ki mást, csak Isten Szavát. Te is így vagy ezzel?

***CINDY:*** *Igen! De ha nem emlékszem pontosan az Igére, de emlékszem a jelentésére, vagy alapelvére, az is legalább olyan jó! Olyan sok ígéretünk van! Nagyon sokszor amikor emberek imádkoznak, vagy valamit ki kellene mondaniuk az életükre úgy vannak vele, „hát, nem tudom mit mondjak.” Mondd ki Isten ígéreteit, amikkel tele van a Biblia! Mert az Úr minden ígéretére azt mondja, hogy „Igen és Ámen!”*

**SID:** Szeretném ha meglátnád most mi fog történni a szellemi légkörben, mialatt Cindy elkezdi ki-imádkozni Isten ígéreteit. Ahogy ő teszi, te is teheted ugyanúgy! Mindenki meg tudja ezt tenni! Ezt szeretném, ha megértenéd! Nálad is ugyanúgy működik ez majd! Cindy, imádkoznál?

***CINDY:*** *Az 5 Mózes 28:1-14-et fogom ki-imádkozni átfogalmazva és egyes szám első személyben!   
ÁLDOTT VAGYOK A VÁROSBAN ÉS ÁLDOTT VIDÉKEN! ÁLDOTT VAGYOK AMIKOR LEFEKSZEM ÉS ÁLDOTT AMIKOR FÖLKELEK! ÁLDOTT VAGYOK SZELLEMILEG, FIZIKAILAG, LELKILEG, ELMÉMBEN ÉS ÉRZELMEIMBEN IS! ÁLDOTT VAGYOK A KAPCSOLATAIMBAN ÉS SZEMÉLYISÉGEMBEN! ÁLDOTT VAGYOK! ÁLDOTT A TESTEM ÉS MINDEN TESTRÉSZEM! AZ ÉLETEM MINDEN TERÜLETE ÁLDOTT! ÁLDÁST MONDOK KI A NAPJAIMRA, ISTEN BŐSÉGÉT, PROSPERITÁSÁT HÍVOM BE AZ ÉLETEMBE! SIKERT HIRDETEK KI ERRE A NAPOMRA! ÁLDÁST SZÓLOK A SZERETTEIMRE: BŐVÖLKÖDJENEK ÉS LEGYENEK SIKERESEK! ÁLDÁST SZÓLOK A KORMÁNYRA ÉS ÁLLAMIGAZGATÁSRA, ÉS KIHIRDETEM, HOGY ISTEN SZERINTI MÓDON, MORÁLISAN ÉS ETIKUSAN VEZETIK AZ ORSZÁGOT! ÁLDÁST HIRDETEK AZ ÜZLETEMRE/MUNKÁMRA. KIHIRDETEM, HOGY A VÁLLALKOZÁSOM/MUNKÁM ÉS BEVÉTELEM EGYRE CSAK GYARAPSZIK ÉS EGYRE CSAK EMELKEDIK! KIHIRDETEM, HOGY AZ OTTHONOM A BÉKESSÉG HELYE! KIHIRDETEM, HOGY MINDEN SZERETTEM AZ ÚRÉ! KIJELENTEM ÉS KIHIRDETEM, HOGY VAGYON ÉS GAZDAGSÁG ÁRASZTJA EL A HÁZUNKAT! AZ EMLÉMNEK BÉKESSÉGET, A SZÍVEMNEK BÁTORSÁGOT SZÓLOK! BESZÉLEK A LÁBAIMHOZ, HOGY MINDEN ÚTON JÁRNI TUDOK ÉS MINDENRE KÉPES VAGYOK, MERT MINDEN AKADÁLYT LEKÜZDÖK! FEJ VAGYOK ÉS NEM FAROK! ELSŐ ÉS NEM UTOLSÓ! FÖLÖTTE VAGYOK A DOLGOKNAK ÉS NEM ALATTA! ISTEN SZERET ENGEM! AZ ÚR KIVÁLASZTOTTJA VAGYOK! ISTEN MEGŐRIZ ENGEM! TELJESEN EGGYÉ VÁLOK MA AZ ÚR TERVÉVEL ÉS CÉLJÁVAL! MINDEN JÓ ÉS TÖKÉLETES AJÁNDÉK ISTENTŐL JÖN. EZ A NAP EGY AJÁNDÉK ÉS EZÉRT JÓL ÉS TÖKÉLETESEN FOG KEZDŐDNI ÉS HALADNI ÉS VÉGZŐDNI! A JÉZUS NEVÉBEN! ÁMEN!*

**SID:** Hiszem, hogy ezt te el is hiszed mind!

***CINDY:*** *Elhiszem, mivel minden nap kezdetén megvallom!*

**SID:** Én pedig érzem is! Hadd mondjam el neked, ha te is ezt fogod tenni, Cindyhez hasonlóan megváltozik majd az életed! Néhányan mondhatják: „neki szerencséje volt.” Nem! Az, hogy ő áldott, annak az az oka, hogy megértette ezeket a kijelentéseket és alkalmazza is, amik megváltoztatják a körülményeket! Kérdés: ha nem értetted volna meg ezeket ez igazságokat, szerinted még mindig ott lennél Bermudában, szegénységben?

***CINDY:*** *Abszolút! Biztos, hogy nem lennék itt! Ez teljesen biztos! A csodánk a saját szánkban van! És a legjobb az egészben, hogy egy fillérbe sem kerül megváltoztatni azt, ami elhagyja a szádat! A kérdés amit a legtöbb ember feltesz nekem az, hogy nem azért mennek úgy a dolgok ahogy mennek, mert te ilyen vagy? Holott egy kis dolgot kellene csupán megváltoztatni ahhoz, hogy MINDEN megváltozzon! Ez pedig a gondolkodásod megváltoztatása és ezzel együtt a szavaid megváltoztatása, melyek elhagyják a szádat!*

**SID**: Meg akarod változtatni azokat a szavakat, melyek elhagyják a szádat? Akkor szeretném, ha most utánam mondanád, amit most mondani fogok és hidd el a tőled telhető legnagyobb módon! Ismételd utánam: „Drága Istenem! Bűnös ember vagyok. Vétkeztem ellened és csakis ellened. Kérlek, bocsáss meg nekem! Segítségeddel elfordulok a bűneimtől. Hiszem, hogy a Te véred elmossa az összes bűnömet és soha többé meg nem emlékezel azokról. És mostmár tiszta vagyok! Sőt mi több, igaz ember vagyok! És most, hogy már tiszta vagyok, kérlek Téged Jézus, jöjj és költözz a szívembe! Légy az én Uram! Ez az életem legjobb napja! Készen állok a változásra! Isten pedig megmutatja nekem, hogyan változzak meg. Ennél már nem is lehet jobb!” Ha elmondtad szívből ezt az imát, az Úr öröme felbuzog a szívedben és betölt békességével. Érzem, ahogy a TV képernyőin is átmegy ez most oda hozzád! Isten világossága és békessége átmegy most hozzád!